पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अजमेर डिस्कॉम बिजली कंपनी में पिछले पांच से प्रबंध निदेशक (एमडी) पद पर काम कर रहे पी. एस. जाट का कार्यकाल जून 2013 में पूरा हो रहा है। इसको देखते हुए प्रदेश की पांचों बिजली कंपनियों के रिटायर्ड व मौजूदा चीफ इंजीनियर स्तर के अधिकारियों ने लॉबिंग व दावेदारी शुरु कर दी है।
अजमेर डिस्कॉम के एमडी पद के लिए टेक्निकल डायरेक्टर अर्जुनसिंह, चीफ इंजीनियर (कॉमर्शियल) जी. आर. चौधरी, पूर्व टेक्निकल डायरेक्टर बी. एल. माहेश्वरी, पावर परचेज कमेटी के पूर्व डायरेक्टर सी. एस. चंडालिया, जयपुर डिस्कॉम के टेक्निकल डायरेक्टर एन. एम. अग्रवाल और जयपुर डिस्कॉम के चीफ इंजीनियर (कॉमर्शियल) पी. सी. शर्मा दावेदार माने जा रहे है।
टेक्निकल डायरेक्टर अर्जुनसिंह प्रबल दावेदार:अजमेर डिस्कॉम में सीकर, नागौर, झुंझनू, अजमेर सहित अन्य जाट बाहुल्य जिले होने के कारण मौजूदा टेक्निकल डायरेक्टर अर्जुनसिंह को एमडी पद का प्रबल दावेदार माना जा रहा है। हालांकि जयपुर डिस्कॉम में चीफ इंजीनियर रहे अर्जुन सिंह को अजमेर डिस्कॉम का एमडी बनाने के बाद से ही उन्हें एमडी पद से जोड़ कर देखा जा रहा था।
जाट पिछले पांच साल से एमडी: मौजूदा एमडी पी. एस. जाट पिछले 62 महीने यानि पांच साल से अधिक समय से इस पद पर है। बिजली कंपनियां बनने के बाद से किसी भी एमडी का कार्यकाल सबसे लंबा रहा है। अजमेर डिस्कॉम में 2007 में डिप्टी चीफ इंजीनियर (कॉमर्शियल) के पद से सेवानिवृत्त हुए जाट को अप्रेल 2008 में सरकार ने पहली बार एमडी नियुक्त किया । मार्च 2009 में उनका कार्यकाल समाप्त हो गया, लेकिन चुनाव आचार संहिता के चलते कार्यकाल 30 जून तक बढ़ गया।इसके जून 2010 तक बढ़ा दिया गया।बाद में सरकार ने उन्हें सेवा विस्तार देते हुए जून 2011 तक के लिए एमडी बनाया। इसके बाद पहले जून 2012 तक और फिर जून 2013 तक एमडी नियुक्त किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn